FSMART วิ่ง 6% โบรกชี้ “เต่าบิน” หนุนงบ Q2 แตะ 80 ลบ. เคาะเป้า 22 บ.
FSMART บวก 6% นลท.เก็งงบ Q2 แตะ 80 ลบ. โบรกชี้ส่วนแบ่งกำไร “ตู้เต่าบิน” หนุน แนะนำ “ซื้อ” ราคาป้าหมาย 22 บ.
FSMART บวก 6% นลท.เก็งงบ Q2 แตะ 80 ลบ. โบรกชี้ส่วนแบ่งกำไร “ตู้เต่าบิน” หนุน แนะนำ “ซื้อ” ราคาป้าหมาย 22 บ.
27 มิ.ย. 2565

ผู้สื่อข่าวรายงานว่า วันนี้ (27 มิ.ย.65) ราคาหุ้น บริษัท ฟอร์ท สมาร์ท เซอร์วิส จำกัด (มหาชน) หรือ FSMART ณ เวลา 11:00 น. อยู่ที่ระดับ 20.30 บาท บวก 1.10 บาท หรือ 5.73% สูงสุดที่ระดับ 20.50 บาท ต่ำสุดที่ระดับ 19.50 บาท ด้วยมูลค่าการซื้อขาย 112.59 ล้านบาท

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ว่า คาดกำไรไตรมาส 2/2565 อยู่ที่ 80 ล้านบาท ทรงตัวใกล้เคียงไตรมาส 1/2565 โดยคาดกำไรของธุรกิจตู้บุญเติมลดลงเล็กน้อยจากไตรมาสก่อน จากค่าครองชีพที่สุงกระทบกับกลุ่มลูกค้าผู้มีรายได้น้อย แต่ชดเชยได้จากการรับรู้สู่วนแบ่งกำไรของตู้เต่าบิน 1 เดือนในไตรมาส 2/2565 และคาดผลประกอบการจะฟื้นอย่างมีนัยสำคัญในครึ่งปีหลัง 2565จากธุรกิจตู้บุญเติมที่ทยอยฟื้นตามภาวะเศรษฐกิจและการรับรู้ส่วนแบ่งกำไรตู้เต่าบินเต็มไตรมาส ซึ่งปัจจุบันตู้เต่าบินมีกำไรสุทธิวันละเกือบ 1 ล้านบาท ทางฝ่ายวิจัยแนะนำ “ซื้อ” คงราคาเป้าหมายไว้ที่ 22 บาท